عہد فاروقی رضی اللہ عنہ میں جب شام پر باقاعدہ فوج کشی ہوئی تو حضرت سعید بن زید ؓ حضرت ابوعبیدہ بن جراح ؓ کے ماتحت پیدل فوج کی افسری پر متعین ہوئے ، دمشق کے محاصرہ اور یرموک کی فیصلہ کن جنگ میں نمایاں شجاعت و جانبازی کے ساتھ شریک کارزار تھے،اثنائے جنگ میں حضرت ابوعبیدہ بن جراح رضی اللہ عنہ کو لکھا کہ میں ایسا ایثار نہیں کرسکتا کہ آپ لوگ جہاد کریں اور میں اس سے محروم رہوں ، اس لیے خط پہنچنے کے ساتھ ہی کسی کو میری جگہ بھیج دیجئے میں عنقریب آپ کے پاس پہنچتا ہوں ابو عبیدہ بن الجراح رضی اللہ عنہ نے مجبور ہو کر حضرت یزید بن ابی سفیان رضی اللہ عنہ کو دمشق پر متعین کیا اور حضرت سعید بن زید ؓ پھر میدان رزم میں پہنچ گئے ۔
Entity: سعید بن زید — Type: /person